text: barfodsmunke
  
  publiceret: 2022-12-31 00:26:06+01:00
  Barfodsmunke er benævnelsen for flere katolske munkeordener, hvis brødre enten går barfodede eller med bare fødder i sandalerne. Dette asketiske træk genfindes også i nogle nonneordener. Skikken bredte sig i 1500-tallet som et tegn på tilhørsforholdet til de strenge reformbevægelser inden for franciskaner- og karmeliterordenen, men findes også i enkelte andre religiøse ordener.